recursal/SuperWikiNEXT-32B huggingface dataset:
Ensimmäisen havaitun *nopean radiopurskeen* havainto jonka Lorimer ja Narkovic löysivät vuonna 2007.
**Nopea radiopurske** on avaruuden tuntemattomasta sijainnista tuleva suurienerginen radioaaltopurske. Ensimmäisen radioaaltopurskeen havaitsivat vuonna 2007 tutkija Duncan Lorimer ja opiskelija David Narkovic tutkiessaan arkistoitua dataa pulsareista. Tämän jälkeen on havaittu useita kerran tapahtuvia radioaaltopurskeita ja yksi toistuva radioaaltopurske. Niitä kutsutaan myös **Lorimer Burst**iksi. Radioaaltopurskeiden alkuperää ei tiedetä.

FRB 121102 nimellä tunnettu radiopurske on kolmen miljardin valovuoden päässä maapallosta sijaitseva toistuva radiopurske. Nimi FRB tarkoittaa nopeaa radiopursketta (engl. *fast radio burst*) ja numerot tulevat päivämäärästä ja vuodesta jolloin radiopurske havaittiin ensimmäisen kerran. Yhdessä purskeessa vapautuu energiaa noin kvintiljoona joulea.

Kansainvälinen tutkimusryhmä on saanut selville, että nopeita radiopurskeita syntyy ympäristössä, jossa on voimakkaita magneettikenttiä. Tutkimusryhmä otaksuu että purskeet syntyvät mustien aukkojen, supernovajäänteiden tai poikkeuksellisten avaruussumujen lähellä.

Helmikuussa 2020 raportoitiin ensimmäinen säännöllisesti toistuva radiopurske FRB 180916.J0158+65, joka toistuu 16,35 vuorokauden välein.

Lähteet
-------

1. 1 2  Voimakas radiopurske herätti uumoilut avaruuden älystä *Tiede -lehti*.  5.9.2017. Viitattu 20.04.2018.
2. ↑  Tähdet ja avaruus 2/2018 s. 10
3. ↑  Pekka Numminen: Tutkijat havaitsivat avaruudesta tulevan arvoituksellisen signaalin, joka toistuu 16 päivän välein  12.02.2020. IltaLehti. Viitattu 12.02.2020.

Aiheesta muualla
----------------

* FRBCAT: FRB Catalogue (englanniksi) Lista nopeista radiopurskeista.
* Fast Radio Bursts (FRB) (englanniksi)
* SETI Institute: FRB 121102: Radio Calling Cards from a Distant Civilization? (englanniksi)
* Science: Mysterious radio bursts may be coming from neutron star orbiting black hole (englanniksi)
* EarthSky: Fast radio bursts: A mystery unfolds (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fast radio burst
**Selektiinit** ovat solun adheesiomolekyyliperhe. Kaikki selektiinit ovat yksiketjuisia transmembraaniglykoproteiineja, joilla on samoja ominaisuuksia C-tyypin lektiinien kanssa johtuen yhtäläisestä N-terminaalista ja kalsiumriippuvaisesta sitomisesta. Selektiinit sitoutuvat sokerirakenteisiin ja niitä pidetään yhtenä lektiinityyppinä. Lektiinit ovat solun adheesioproteiineja, jotka sitovat sokeripolymeereja.

Tyypit
------

Selektiinejä on kolmea eri alatyyppiä:

* E-selektiini (verisuonten endoteelisoluissa)
* L-selektiini (valkosoluissa)
* P-selektiini (verihiutaleissa ja endoteelisoluissa)

Etymologia
----------

Selektiini nimitys tulee sanoista valita (engl. *select* = valita) ja lektiini (lat. *legere* = valita). Selektiinit kuuluvat lektiiniproteiineihin, jotka tunnistavat hiilihydraattirakenteita.

Toiminta
--------

Tulehduksen aikana vapautuvat aineet esimerkiksi histamiini ja trombiini aiheuttavat P-selektiinien vapautumisen solunsisäisistä varastoista solun pinnalle. Lisäksi sytokiinit, kuten tuumorinekroositekijä-alfa, stimuloivat E-selektiinin ja P-selektiinin ilmentymistä muutamia tunteja myöhemmin. Selektiinit sitoutuvat tulehduspaikalle saapuvien valkosolujen pintaglykoproteiinien hiilihydraattiosiin ja hidastavat niiden vauhtia, mikä mahdollistaa niiden tunkeutumisen verenkierrosta tulehtuneeseen kudokseen. Selektiinit tarttuvat valkosoluihin heikolla sitomisvoimalla eli affiniteetilla, mikä aiheuttaa nk. valkosolujen vierimisen (engl. *rolling*) verisuonen seinämää eli endoteelia pitkin.

Parhaiten karakterisoitu selektiinien ligandi on P-selektiinin glykoproteiini-ligandi-1 (PSGL-1), joka on kaikissa valkosoluissa esiintyvä musiinityyppinen glykoproteiini.

Neutrofiilit ja eosinofiilit sitoutuvat E-selektiiniin. Yksi E-selektiinin raportoiduista ligandeista on sialyloitunut Lewis X Ag (sLe(x)). Eosinofiilit, kuten neutrofiilitkin, käyttävät sialyloituneita proteaasientsyymiresistantteja rakenteita sitoutumisessa E-selektiiniin, vaikka eosinofiilit ilmentävät näitä rakenteita paljon vähemmän pinnoillaan. Eosinofiilien ja neutrofiilien ligandit P-selektiinille ovat samankaltaisia sialyloituneita, proteaasiherkkiä, endo-beta-galaktosidaasiresistenttejä rakenteita, jotka selvästi poikkeavat E-selektiinin ligandeista. Täten P- ja E-selektiineille on ehdotettu eriäviä rooleja valkosolujen keräämisessä tulehduspaikalle.

Lähteet
-------

1. 1 2  Cotran, Kumar, Collins: *Robbins Pathologic Basis of Disease 6th Edition*. W.B Saunders Company, Philadelphia, USA, 1998. ISBN 0-7216-7335-X.
2. ↑  Parham, Peter: *The Immune System. 2nd ed.*, s. 244–245. New York: Garland Science, 2005.
3. ↑  Bochner BS, Sterbinsky SA, Bickel CA, Werfel S, Wein M, Newman W: Differences between human eosinophils and neutrophils in the function and expression of sialic acid-containing counterligands for E-selectin.  *J Immunol*, 1994, nro 152 (2), s. 774–82 .
4. ↑  
Wein M: Comparison of human eosinophil and neutrophil ligands for P-selectin: ligands for P-selectin differ from those for E-selectin.  *Am J Respir Cell Mol Biol*, 1995, nro 12 (3), s. 315–9 .
**María Romero Cordero** (2. huhtikuuta 1909 Santiago de Chile – 14. elokuuta 1989 Santiago de Chile) oli chileläinen toimittaja ja elokuvakriitikko. Häntä pidetään yhtenä maansa elokuva- ja viihdejournalismin pioneereista.

Ura
---

Romero opiskeli filosofiaa ja pedagogiikkaa ensin Chilen yliopistossa ja sitten Mills Collegessa Kaliforniassa. Elokuvista hän kiinnostui matkailtuaan Hollywoodissa. Palattuaan Chileen 1930-luvun lopulla Romero pestattiin sikäläiseen aikakauslehti Ecraniin. Lehden päätoimittajana hän työskenteli 1939–1960. Hän teki lehdestä elokuvapainotteisen ja hyödynsi suhteitaan elokuvateollisuuteen ja filmitähtiin. Ecranin levikki moninkertaistui. Vuosina 1961–1963 Romero asui Yhdysvalloissa, minkä jälkeen hän palasi jälleen Chileen ja työskenteli muun muassa sanomalehti El Mercurion elokuvakriitikkona. Hän esiintyi myös television ajankohtaisohjelmissa.

Romero voitti Lenka Franulic -palkinnon 1972.

Lähteet
-------

1. 1 2 3  La primera chilena jurado en Cannes: María Romero *Economiaynegocios.cl*.  3.4.2018. Viitattu 10.2.2020. (espanjaksi)

Aiheesta muualla
----------------

* María Romero: La señora que contaba el final de las películas

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:María Romero Cordero 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: es:María Romero Cordero 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat

 |

 |
*Vedomostin* etusivu kesäkuulta 1711.
**Vedomosti** (ven. Ве́домости, "Tiedonantoja") oli Venäjän ensimmäinen sanomalehti. Sen ensimmäinen numero ilmestyi Pietari I:n määräyksestä 16. joulukuuta 1702. Lehden nimi vaihteli. Välillä se oli *Rossijskije vedomosti* ("Venäjän tiedonantoja"), *Vedomosti o vojennyh i inyh delah* ("Tiedonantoja sota- ja muista asioista") ym. Toukokuuhun 1711 saakka lehti ilmestyi Moskovassa ja sen jälkeen vuorotellen Moskovassa ja Pietarissa. Lehdessä julkaistiin uutisia Venäjän armeijan ja laivaston saavuttamista voitoista, tietoja teollisuuden, kaupan ja sivistyksen kehityksestä sekä ulkomaanuutisia. Pietari I osallistui henkilökohtaisesti aineiston toimittamiseen. Vuonna 1728 lehden korvasi Venäjän tiedeakatemian julkaisema *Sankt-Peterburgskije vedomosti* ("Pietarin tiedonantoja").

Nykyään Pietarissa ilmestyvä sanomalehti *Sankt-Peterburgskije vedomosti* (entinen *Leningradskaja pravda*) pitää itseään *Vedomostin* ja lokakuun vallankumousta edeltäneen *Sankt-Peterburgskije vedomostin* perinteen jatkajana. Moskovassa ilmestyy vuonna 1999 perustettu *Vedomosti*-niminen talouslehti.

Katso myös
----------

* Moskovskije vedomosti

Lähteet
-------

1. ↑  *Sankt-Peterburg. Petrograd. Leningrad: Entsiklopeditšeski spravotšnik*, s. 109. Moskva: Bolšaja Rossijskaja Entsiklopedija, 1992. ISBN 5-85270-037-1.
**Sanna Majuri** (s. 24. kesäkuuta 1972 Helsinki) on suomalainen näyttelijä ja laulaja, koulutukseltaan teatteritaiteen maisteri. Hän on ollut kiinnitettynä Helsingin kaupunginteatteriin vuodesta 2004. Hänen roolejaan on muun muassa Katri Helenasta kertovan näytelmän päärooli. Muita rooleja ovat olleet Eponine (*Les Misérables*), Kim (Miss Saigon) Minä (Rebecca), Wendla (Spring Awakening), Kala (Tarzan), Sisi (Oli ennen onnimanni), Ruusunen (Prinsessa Ruusunen) *Manillaköydessä* hänen roolejaan olivat Elviira, sotilas, poika ja tanssija. Hän on dubannut kymmeniä animaatiosarjoja ja elokuvia, muiden muassa SamSam ja Barbie elokuvien ääniroolit (Barbie) vuosina 2002-2015.*lähde?*

Dubbaukset
----------

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  Sanna Majuri Elonetissä. Viitattu 30.4.2023.
2. 1 2  Opera Festival (Arkistoitu – Internet Archive)
3. ↑  Sanna Majurin verkkaviikko *Me Naiset*.  30.9.2011.

Aiheesta muualla
----------------

* Sanna Majuri Internet Movie Databasessa. (englanniksi)
* Sanna Majuri Elonetissä.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Elonet

 |

 |
**Hreidmarr**, myös **Hreidmar** tai **Reidmar**, on skandinaavisessa mytologiassa kääpiö ja mahtava taikuri. Hänen poikansa olivat nimeltään Reginn, Fafnir ja Otr. Hreidmarrin tytärten nimet olivat lofnheid ja lyngheid.

Otr pystyi muuttumaan saukoksi, ja meni usein koskeen saukon hahmossa. Eräänä päivänä kujeilijajumala Loki surmasi Otrin. Jumalat maksoivat surmatyöstä Hreidmarrille verirahana kääpiö Andvarilta anastamansa kulta-aarteen. Andvari oli kuitenkin kironnut kullan ja sanonut, että se johtaisi kahden veljeksen surmaan ja kahdeksan ylimyksen sotaan, eikä kukaan saisi aarteesta onnea. Myöhemmin Hreidmarrin poika Fafnir tappoi isänsä, varasti aarteen ja muutti itsensä lohikäärmeeksi.

Lähteet
-------

* Eddan sankarirunot. Suomentanut sekä johdannolla ja selityksillä varustanut Aale Tynni. WSOY, 1980. ISBN 951-0-10173-7

### Viitteet

1. 1 2  Hreidmar *Norse Mythology - the dictionary of norse mythology*.  Arkistoitu 28.1.2020. Viitattu 30.1.2020. (englanniksi)
2. ↑  Tynni 1980, s. 110-113
**Martin Kuuskmann** (s. 21. huhtikuuta 1971 Tallinna) on virolainen fagotisti.

Kuuskmann aloitti fagotinsoiton opiskelun Virossa ja jatkoi opintojaan Yhdysvalloissa Vernon Readin, Rufus Olivierin, Stephen Maxymin sekä Frank Morellin johdolla. Hän sai musiikin kandidaatin arvon Manhattan School of Musicista vuonna 1997 ja musiikin maisterin arvon Yale School of Musicista vuonna 1998. Sittemmin Kuuskmann on itse opettanut Mannes College of Musicissa, Manhattan School of Musicissa, Lamont School of Musicissa ja mestarikursseilla sekä Pohjois-Amerikassa että Euroopassa.

Kuuskmannin ohjelmistossa keskeinen asema on ollut hänen aikansa musiikilla. Konserttoja häntä varten ovat säveltäneet Miguel Kertsman, Gregor Hübner, Christopher Theofanidis, Gene Pritsker, Charles Coleman, David Chesky, Eino Tamberg, Erkki-Sven Tüür ja Tõnu Kõrvits. Kuuskmann on tehnyt monia levytyksiä ja päässyt toistuvasti Grammy-ehdokkaaksi. Jazzin parissa hän on tehnyt yhteistyötä John Patituccin ja Joe Zawinulin kanssa.

Lähteet
-------

1. 1 2 3  Martin Kuuskmann Estonian Music Information Centre
2. 1 2 3 4  Martin Kuuskmann Iceland Symphony Orchestra
3. ↑  Martin Kuuskmann & Neeme Järvi ERSO


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Oikles** (m.kreik. Οἰκλῆς, *Oiklēs*, lat. *Oicles*) oli kreikkalaisessa mytologiassa Argoksen kuningas ja Antifateen ja Zeuksippen poika. Pausanias nimeää hänet Mantioksen, Antifateen veljen, pojaksi. Diodoros Sisilialainen kertoo Oikleen olleen Amfiaraoksen poika, mutta tämä on luultavasti virhe, koska useimmiten Amfiaraos kuvataan Oikleen pojaksi.

Kuninkaaksi tulon jälkeen Oikles nai Hypermestran, Thestioksen ja Eurythemisten tyttären. He saivat lapset Amfiaraos, Endeos, Ifianeira ja Polyboia.

Oikles oli Herakleen mukana tämän hyökättyä Troijan kuninkaan Laomedonin kimppuun; hän vartioi laivoja Herakleen taistellessa. Leomedon halusi tuhota alukset, ja hyökkäsi Oikleen kimppuun surmaten tämän. Toisen version mukaan Oikles selvisi hyökkäyksestä ja asettui sodan jälkeen Arkadiaan.

Apollodoros kertoo, kuinka Alkmaion erinyksiä paetessaan vietti hänen luonaan hetken. Oikleen hauta näytettiin Pausaniaalle hänen ollessaan Arkadiassa.

Lähteet
-------

1. ↑  Homeros, *Odysseia 15.238–255* (engl. käännös)
2. ↑  Pausanias, *Kirjasto 6.17.6* (engl. käännös)
3. 1 2  Diodoros Sisilialainen: *Historian kirjasto 4.32.3* (engl. käännös)
4. ↑  Apollodoros, *Kirjasto 1.8.2* (engl. käännös)
5. 1 2  Pausanias, *Kirjasto 8.36.6* (engl. käännös)
6. ↑  Apollodoros, *Kirjasto 2.6.4* (engl. käännös)
7. ↑  Apollodoros, *Kirjasto 3.7.5* (engl. käännös)



|  |  |  |
| --- | --- | --- |
| Edeltäjä:**Antifates** | **Argoksen kuningas**1200-luku eaa.Kuvitteellinen kronologia | Seuraaja:**Amfiaraos(melampodidit)** |
**Oikeusvaikutus** eli **oikeusseuraamus** eli **oikeusseuraus** tarkoittaa oikeudellisen ratkaisun teosta koituvia, oikeussäännösten määräämiä, usein kielteisiä seurauksia, kuten esimerkiksi korvausta tai rangaistusta. Ratkaisun tekijä ottaa huomioon oikeusjutussa toteennäytetyt tosiasiat ja valitsee niiden perusteella sovellettavat oikeussäännökset. Ne saattavat jättää päättäjälle paljonkin harkinnan varaa hänen valitessaan konkreettisia oikeusvaikutuksia.

Yksityisoikeudessa velvoitteen täyttämättä jättämisen seuraamukseen liittyy pakkotäytäntöönpanotoimet eli velvoitteiden tehosteet, joita voidaan käyttää myös yksipuolisissa velkasuhteissa. Keskeisimpiä tehosteita ovat hinnanalennus, luontoissuoritus, menettämisseuraamus, pidättämisoikeus, sopimuksen purku, sopimussakko ja vahingonkorvaus. Rikosoikeudessa oikeusvaikutuksia ovat rangaistukset ja turvaamistoimet, kuten esimerkiksi eristäminen pakkolaitokseen, konfiskaatio ja moottoriajoneuvon kuljettajalle määrätty ajokielto. Hallinto-oikeudellisia seuraamuksia ovat esimerkiksi rikemaksu, seuraamusmaksu, julkinen huomautus tai varoitus.

Lähteet
-------

1. ↑  *Encyclopædia iuridica fennica*, Suomalainen lakimiesyhdistys 1994–1999, ISBN 951-855-135-9, osa VII palstat 566–567
2. ↑  *Encyclopædia iuridica fennica*, osa I palsta 1005
3. ↑  *Encyclopædia iuridica fennica*, osa IV palsta 592
**Valentin Sjöberg** (1895 – 1. huhtikuuta 1939 Tukholma) oli ruotsalainen toimittaja ja ulkopoliittisten katsausten tekijä. Sjöberg oli Tukholmassa ilmestyneen Aftonbladetin toimitussihteerinä ja kirjoitti lehteen käyttäen nimimerkkiä *Sir V*. Hän palveli aiemmin Ruotsin laivastossa.

Sjöberg valmistui alun perin laivastointendentiksi ja toimi tässä tehtävässä 1919–1921. Hän siirtyi sitten lehtialalle ja oli 1923–1924 Sundsvalls-Posten-lehden toimittajana sekä 1925–1926 Medelplads Dagblad-lehden yötoimittajana. Hän oli sitten työssä Heijnesin tietotoimistossa, kunnes hän tuli huhtikuussa 1927 Aftonbladetin palvelukseen toimittajaksi. Sjöberg tuli erityisesti tunnetuksi nimimerkillä *Sir V.* kirjoittamistaan ulkopoliittisista katsauksista.

Valentin Sjöbergin kuoleman jälkeen vuonna 1942 ilmestynyt kirja *Skuggan över Norden* käsitteli Neuvostoliiton hyökkäyssuunnitelmia Suomeen ja Pohjois-Skandinaviaan sekä Neuvostoliiton näissä maissa 1930-luvulla harjoittamaa vakoilutoimintaa. Samaan aihepiiriin liittyivät samana vuonna ruotsin kielellä ilmestyneet Örnulf Tigerstedtin kirja *Statspolisen slår till...* (suomeksi nimellä *Vastavakoilu iskee*, Otava 1943) ja Mika Waltarin kirja *I sovjetspionagets skugga* (suomeksi nimellä *Neuvostovakoilun varjossa*, Otava 1942). Sjöbergin kirjaa ei suomennettu.

Teoksia
-------

* *Skuggan över Norden*. Fahlcrantz & Gumaelius, Stockholm - Söderström & C:o, Helsingfors 1942, ilmestyi saksan kielellä nimellä *Der Angriff auf die Flanke der Welt*. Nibelungen, Berlin 1942, kirjaan olivat esipuheen kirjoittaneet J. F. C. Fuller ja Henri de Champs

Lähteet
-------

1. ↑  Kuollut, Keskisuomalainen, 05.04.1939, nro 78, s. 5, Kansalliskirjaston digitaaliset aineistot
2. ↑  Kuollut ruotsalainen sanomalehtimies, Helsingin Sanomat, 03.04.1939, nro 90, s. 2, Kansalliskirjaston digitaaliset aineistot
3. ↑  Aftonbladetin toimitussihteeri V. Sjöberg kuollut, Ajan Suunta, 03.04.1939, nro 90, s. 2, Kansalliskirjaston digitaaliset aineistot
4. ↑  Sovjet i skarp belysning, Svensk Botten, 16.12.1942, nro 50, s. 3, Kansalliskirjaston digitaaliset aineistot
| Emäs | Ribonukleosidi | Deoksiribonukleosidi |
| --- | --- | --- |
| Chemical structure of adenineAdeniini | Chemical structure of adenosineAdenosiini | Chemical structure of deoxyadenosineDeoksiadenosiini |

**Nukleosidiksi** kutsutaan nukleotidin osaa, joka koostuu orgaanisesta puriini- tai pyrimidiiniemäksestä sekä pentoosisokerista (riboosi / deoksiriboosi). Fosfaattiryhmä tekee nukleiinihaposta negatiivisesti varautuneen, mitä ominaisuutta voidaan hyödyntää mm. laboratoriotyöskentelyssä. Oikealla esimerkkinä adeniinin nukleosidit.

Nukleosidit muodostuvat kondensaatioreaktiossa, jossa emäs yhdistyy sokerin 1' hydroksyyliryhmään. Emäs kiinnittyy pentoosisokeriin \beta -N-glykosidisellä sidoksella. Riippuen sokerista, nukleosidistä voidaan käyttää nimitystä *ribonukleosidi* tai *deoksiribonukleosidi*.

Deoksiriboosin ja riboosin 5' hydroksyyliryhmä (-OH) muutetaan fosfaattiestereiksi yleensä fosfaattiryhmän lisäyksellä ryhmän happiatomiin. Reaktiota katalysoi kinaasientsyymi (kinaasit ovat entsyymiperhe, jotka katalysoivat fosfaattiryhmien lisäystä). Fosfaattiryhmällisestä nukleosidistä käytetään nyt nimitystä deoksiribonukleotidi tai ribonukleotidi, riippuen sokerista. Nukleotideillä voi olla yhdestä kolmeen fosfaattiryhmää 5-hiilessään.

Nukleiinihapot ja niiden rakenneosat

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nukleosidien rakenneosat | 

|  |  |  |  |  |  |
| --- | --- | --- | --- | --- | --- |
|  Emäkset | 

|  |  |
| --- | --- |
| Puriinit: | Adeniini • Guaniini |
| Pyrimidiinit: | Tymiini • Urasiili • Sytosiini |

 |
|  Sokerit | Riboosi • Deoksiriboosi |

 |
| Nukleiinihappojen rakenneosat | 

|  |  |
| --- | --- |
| Nukleosidit | Adenosiini • Uridiini • Guanosiini • Sytidiini • Deoksiadenosiini • Tymidiini • Deoksiguanosiini • Deoksisytidiini |
| Nukleotidit | AMP • UMP • GMP • CMP • ADP • UDP • GDP • CDP • ATP • UTP • GTP • CTP • cAMP • cADPR • cGMP |
| Deoksiribonukleotidit | dAMP • dUMP • TMP • dGMP • dCMP • dADP • TDP • dGDP • dCDP • dATP • TTP • dGTP • dCTP |

 |
| Nukleiinihapot | 

|  |  |
| --- | --- |
| Ribonukleiinihapot | RNA • mRNA • tRNA • rRNA • ncRNA • sgRNA • shRNA • siRNA • snRNA • miRNA • snoRNA • LNA |
| Deoksiribonukleiinihapot | DNA • mtDNA • cDNA • plasmidi • kosmidi • BAC • YAC • HAC |
| Nukleiinihappojen analogit | GNA • PNA • TNA • morpholino |

 |
**Jennifer Falk** (s. 26. huhtikuuta 1993 Ruotsi) on ruotsalainen jalkapalloilija, pelipaikaltaan maalivahti. Hän edustaa Damallsvenskan-joukkue BK Häckeniä, joka vuoden 2020 loppuun pelasi nimellä Göteborg FC.

Falk kuului Ruotsin naisten maajoukkueeseen vuoden 2019 maailmanmestaruuskilpailuissa, joissa Ruotsi saavutti pronssia, mutta ei ollut ennen kisoja pelannut yhtään naisten maaottelua eikä päässyt MM-kisoissakaan pelaamaan. Maaliskuussa 2020 hän pelasi ensimmäisen kerran maajoukkueessa, ja kesäkuun 2022 loppuun mennessä hän on pelannut 13 naisten maaottelua. Alle 23-vuotiaiden maajoukkueessa hän pelasi kolme ottelua..

Lähteet
-------

1. ↑  Soccer: Jennifer Falk *www.soccerstand.com*. Viitattu 10.4.2019. (englanniksi)
2. ↑  Sweden - J. Falk - Profile with news, career statistics and history - Soccerway *int.soccerway.com*. Viitattu 10.4.2019.
3. ↑  Jennifer Falk har skrivit på för KGFC | Kopparbergs/Göteborg FC *www.goteborgfc.se*.  Arkistoitu 11.4.2019. Viitattu 10.4.2019.
4. ↑  Mallbacken tappar Falk *NWT*. Viitattu 10.4.2019. (ruotsiksi)
5. ↑  Tornberg, Felix: Klart: Göteborg FC blir BK Häcken FF *Sportbladet*.  28.1.2021. Viitattu 24.7.2021. (ruotsiksi)
6. 1 2  Jennifer Falk Svenska Fotbollförbundet. Viitattu 24.7.2021. (ruotsiksi)
7. ↑  Jennifer Falk FIFA.  Arkistoitu 30.6.2019. Viitattu 14.7.2019. (englanniksi)

  

Ruotsin joukkue – Jalkapallon naisten MM-kilpailut 2019
1 Lindahl |
2 Andersson |
3 Sembrant |
4 Glas |
5 Fischer |
6 Eriksson |
7 Janogy |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Roddar |
15 Björn |
16 Zigiotti Olme |
17 Seger |
18 Rolfö |
19 Anvegård |
20 Larsson |
21 Mušović |
22 Schough |
23 Rubensson |
Valmentaja Gerhardsson

Ruotsin joukkue – Kesäolympialaiset 2020
1 Lindahl |
2 Andersson |
3 Kullberg |
4 Glas |
5 Bennison |
6 Eriksson |
7 Janogy |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Björn |
15 Schough |
16 Angeldal |
17 Seger |
18 Rolfö |
19 Anvegård |
20 Roddar |
21 Blomqvist |
22 Mušović |
Valmentaja Gerhardsson

Ruotsin joukkue – Jalkapallon naisten EM-kilpailut 2022
1 Lindahl |
2 Andersson |
3 Sembrant |
4 Glas |
5 Nildén |
6 Eriksson |
7 Kullberg |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Björn |
15 Blomqvist |
16 Angeldal |
17 Seger |
18 Rolfö |
19 Rytting Kaneryd |
20 Bennison |
21 Mušović |
22 Schough |
23 Rubensson |
Valmentaja Gerhardsson

Ruotsin joukkue – Jalkapallon naisten MM-kilpailut 2023
1 Mušović |
2 Andersson |
3 Sembrant |
4 Lennartsson |
5 Sandberg |
6 Eriksson |
7 Janogy |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Björn |
15 Blomqvist |
16 Angeldal |
17 Seger |
18 Rolfö |
19 Rytting Kaneryd |
20 Bennison |
21 Enblom |
22 Schough |
23 Rubensson |
Valmentaja Gerhardsson
**Matti Juhani Saari** (s. 19. huhtikuuta 1950 Tyrvää ) on suomalainen toimittaja, joka on tehnyt pitkän uran aikakauslehtialalla. 

Saari on ollut A-lehdet-kustantamon julkaiseman *Apu*-lehden päätoimittaja vuosina 1985–1993 sekä jälleen vuodesta 1999 lähtien. Hänen muita tehtäviään samassa konsernissa ovat olleet muun muassa johtoryhmän jäsenyys, A-lehtien julkaisujohtajuus vuosina 2004–2006 ja *Katso*-lehden päätoimittajuus.

Saari aloitti uransa Liberaalisen Kansanpuolueen *Uusi Polttopiste* -lehden toimitussihteerinä ja päätoimittajana. Hän on ollut myös *Uuden Suomen* politiikan toimittaja, *Iltalehden* uutispäällikkö ja *Tuulilasin* päätoimittaja.

Saaren merkittävimpiä luottamustoimia ovat olleet Aikakauslehtien Päätoimittajat -yhdistyksen puheenjohtajuus vuonna 2004 sekä jäsenyys Julkisen sanan neuvostossa vuodesta 2008.

Lähteet
-------

1. ↑  *Kuka kukin on 2003*. Helsinki: Otava, 2002. ISBN 951-1-18086-X.
2. 1 2  Saari, Matti: 75 vuotta Apua *Apu*.  19.2.2008. Helsinki:  A-lehdet.  Arkistoitu 2.1.2009. Viitattu 13.10.2008.
3. ↑  Vacklin, Eeva: A-lehdet uudistuu sisäisesti  9.2.2004. Markkinointi & Mainonta. Viitattu 13.10.2008.
4. ↑  Lyytikäinen asettuu itse A-lehtien ruoriin *Mediaviikko*.  25.1.2006.  Arkistoitu 13.9.2007. Viitattu 13.10.2008.
5. ↑  Erkkilä, Mattias: Katsolle päätoimittaja, taas *Markkinointi & Mainonta*.  5.9.2005. Markkinointi & Mainonta. Viitattu 13.10.2008.
6. ↑  Mari Koppinen: Matti Saari (tilaajille) Helsingin Sanomat 19.4.2010. Viitattu 23.4.2023.
7. ↑  Matti Saari jatkaa Aikakauslehtien päätoimittajien johdossa *Markkinointi & Mainonta*.  27.11.2003. Viitattu 13.10.2008.
8. ↑  Julkisen sanan neuvoston jäsenet  22.1.2008. JSN.  Arkistoitu 26.12.2008. Viitattu 13.10.2008.
**Matti Aukusti Riitakorpi** on suomalainen toimittaja. Riitakorpi työskentelee uutistoimittajana ja juontajana Ylen Kioski -palvelussa.

Ura
---

Riitakorpi toimittaa nykyisin Yle Kioskin kanaville *Strippaus*-nimistä sarjaa, jossa hän kuvaa uutissisältöjä tosielämään perustuvan tarinankerronnan avulla, joita hän kuvittaa sarjakuviksi. Riitakorpi on aiemmin toimittanut ja juontanut *Kysyttiinkö tää jo?*  -nimistä sarjaa Kioskin YouTube-kanavalle. 

Ylen lisäksi Matti Riitakorpi on työskennellyt toimittajana muun muassa Ilta-Sanomissa, Maaseudun Tulevaisuudessa ja Kauppalehdessä. Riitakorpi oli yksi syksyllä 2018 Yle TV2-kanavalla esitetyn FOMO-sarjan juontajista. Hän juonsi myös *Pilalla*-nimistä keskusteluohjelmaa yhdessä Toivo Haimin kanssa vuosina 2019–2020.

### Opinnot

Riitakorpi kirjoitti ylioppilaaksi Helsingin normaalilyseosta vuonna 2012 ja opiskeli journalismia Tampereen yliopistossa. Riitakorpi valmistui yhteiskuntatieteiden maisteriksi toukokuussa 2021.

Palkinnot
---------

Riitakorpi voitti Koura-palkinnon *Strippaus*-sarjansa jaksolla *Miten Trumpista tuli lööppijulkkis ja miten Biden mokasi aiemmat vaalinsa*. Palkinnonjaossa kiinnitettiin huomiota tyylikkääseen tarinankerrontaan ja uuteen ilmaisutapaan.

Lähteet
-------

1. 1 2  KYSYTTIINKÖ TÄÄ JO? - YouTube *YouTube*. Viitattu 31.10.2019.
2. ↑  Matti Riitakorpi: 4 suomalaista murhamysteeriä, jotka ratkesivat – näin poliisi selvittää vanhoja surmia *Ilta-Sanomat*.  18.7.2016. Viitattu 4.8.2022.
3. ↑  Maaseudun Tulevaisuus *www.facebook.com*. Viitattu 4.8.2022.
4. ↑  Matti Riitakorpi: Netflix osti sarjakuvakustantamon, joka on Kick-Assin ja Kingsmanin takana *Tärkeimmät talousuutiset | Kauppalehti*. Viitattu 4.8.2022.
5. ↑  Riivaako sinuakin FOMO, tuo epämääräinen ulkopuoliseksi jäämisen pelko? Tämä uutuus saattaa lievittää sitä! *yle.fi*. Viitattu 31.10.2019.
6. ↑
7. ↑  toimitus: Kevään 2012 ylioppilaat *Helsingin Uutiset*.  Arkistoitu 31.10.2019. Viitattu 31.10.2019.
8. ↑  Opinnäytteet - ylempi korkeakoulututkinto - Trepo *trepo.tuni.fi*. Viitattu 4.8.2022.
9. ↑  2020 *Koulutusrahasto KOURA*. Viitattu 4.8.2022.
**Kyle Leonardus Walker-Peters** (s. 13. huhtikuuta 1997 Lontoo, Englanti) on englantilainen jalkapalloilija. Walker-Petersin edustama seura on Englannin mestaruussarjassa pelaava Southampton FC. Hänen sopimuksensa Southamptonin kanssa ulottuu kesäkuun loppuun 2025 saakka. Hänen pelipaikkansa on oikea laitapuolustaja. 

Walker-Peters on edustanut Valioliigassa myös Tottenham Hotspuria, jossa hän pelasi 12 liigaottelua kausilla 2017–2020. Mestarien liigassa hän pelasi kolme ottelua. Southamptonissa Walker-Peters on pelannut 103 Valioliigan ottelua. Näissä otteluissa hän on tehnyt kaksi maalia. 

Walker-Peters pelasi Englannin kaikki neljä ottelua alle 19-vuotiaiden EM-kilpailuissa 2016. Hän pelasi viisi ottelua Englannin voittaessa alle 20-vuotiaiden maailmanmestaruuden 2017. Hän on pelannut kaksi A-maaottelua Englannin A-maajoukkueessa ilman tehtyjä maaleja.  Kaikki uran tilastot päivitetty 18. heinäkuuta 2023.

Lähteet
-------

1. ↑  Kyle Walker-Peters Transfermarkt-sivustolla (englanniksi)

  

Southampton – Englannin Valioliiga
1 McCarthy |
2 Walker-Peters |
3 Maitland-Niles |
4 Lyanco |
6 Ćaleta-Car |
7 Aribo |
8 Ward-Prowse |
9 A. Armstrong |
10 Adams |
13 Caballero |
15 Perraud |
16 Small |
17 S. Armstrong |
18 Mara |
19 Djenepo |
21 Livramento |
22 Salisu |
23 Edozie |
24 Elyounoussi |
27 Diallo |
28 Larios |
31 Bazunu |
32 Walcott |
37 Bella-Kotchap |
45 Lavia |
Manageri Jones
Lee Cooperin logo.
**Lee Cooper** on englantilainen farkkumerkki. Lee Cooperia alettiin tehdä myös Suomessa 1970-luvun puolivälissä suomalaisilla malleilla, joten sitä voitiin vuoteen 2014 saakka kutsua myös suomalaiseksi farkkumerkiksi.

Lee Cooperia teki Suomessa Blueman ja Suomen Lee Cooperit suunnitteli Irja Leimu, joka oli aiemmin ollut suunnittelijana muun muassa Vaaksalla, Kestilällä ja Ruskatexillä. "Peffasta istuu, reisistä svengaa" oli suomalaisten Lee Coopereiden mainoslause, mikä kertoo paljon siitä, millaisiin farkkuihin pyrittiin. Lee Cooper International oli niin tyytyväinen Irja Leimun suunnittelemaan takataskutikkaukseen, että se otti sen farkkuihinsa. Farkkujen, farkkuliivien yms. lisäksi Suomessa suunniteltiin maihari (maihinnousutakki), josta tuli menestys. Iskevän ja värikkään mainoskampanjan avulla Lee Cooper pääsi farkkujen valioluokkaan, jossa olivat 1970-luvulla Bee Gee, Beavers, Falmers, Lee, Mic Mac ja Wrangler.

Lee Coopereita tehtiin pitkään Suomessa, valmistajanaan M.A.S.I Company. Loppuvuodesta 2014 yritys kuitenkin siirsi farkkujen valmistuksen Suomen Keiteleeltä Viroon. Jo vuonna 2004 oli osa Suomen tuotannosta (Viitasaaren farkkuvalmistus) ulkoistettu Viroon.

Lähteet
-------

* Poutasuo, Tuula: *Farkkukirja*. Gummerus, 2006. ISBN 952-5591-69-7.

### Viitteet

1. ↑  Piippa Lappalainen ja Mirja Almay: *Kansakunnan vaatettajat*, s. 49. WSOY, 1996. ISBN 978-9510208649.
2. ↑  Lahjoittajatarina: Irja Leimu. Aalto-yliopisto 21.4.2011. (Viitattu 9.6.2014.)
3. ↑  Yritys M.A.S.I Company.  Arkistoitu 4.6.2016. Viitattu 30.4.2010.
4. ↑  Kari Manninen: Keiteleen farkkutuotanto siirtyy Viroon *Savon Sanomat*.  4.11.2014. Viitattu 3.12.2018.
5. ↑  M.A.S.I Companyn historia *masicompany.fi*. Viitattu 3.12.2018.
6. ↑  Suomessa valmistetut Nurmi-farkut pian historiaa *nurmiclothing.com*.  4.11.2014. Viitattu 3.12.2018.

Aiheesta muualla
----------------

* M.A.S.I Company.
* Leecooper.com. (englanniksi)
* Leecooper.fi.
Lee De Forest
**Lee De Forest** (26. elokuuta 1873 – 30. kesäkuuta 1961) oli yhdysvaltalainen keksijä, jonka nimissä on yli 300 patenttia. De Forest keksi *Audion*- elektroniputken, joka vahvistaa heikkoa sähköistä signaalia. Hän on yksi "sähköisen ajan" isä, sillä hänen keksimänsä *Audion* edesauttoi elektroniikan kehitystä laajemmin.

Lee De Forest syntyi Iowassa. Hänen isänsä oli kongregationalistisen vapaakirkon pappi ja toivoi pojastaan tulevan papin, kuten hän itsekin oli. 

De Forest opiskeli Mount Hermonin koulussa ja sen jälkeen kirjoittautui vuonna 1893 Sheffieldin tieteelliseen kouluun, joka on osa Yalen yliopistoa. Tiedonhaluisena tutkijana hän kytkeytyi eräänä iltana Yalen sähköverkkoon ja onnistui pimentämään koko yliopistoalueen. Tämä johti hänen erottamiseensa yliopistosta. Kaikesta huolimatta hänen sallittiin saattaa opiskelunsa päätökseen, ja hän valmistui vuonna 1896 alemman korkeakoulututkinnon suorittaneena. Opiskeluaikanaan hän ansaitsi rahaa lukukausimaksuihin keksinnöillään mekaniikassa ja peleissä.

Hän jatkoi opiskeluaan Yalen yliopistossa ja väitteli filosofian tohtoriksi vuonna 1899 aiheena radioaallot.

*Audion*, 1906
De Forestin kiinnostus langattomaan sähkötykseen johti hänen keksintöönsä *Audion*-elektroniputkeen vuonna 1906 ja hän kehitti parannetun sähkötysvastaanottimen. Hän haki patentin kaksielektrodiselle laitteelle sähkömagneettisten aaltojen tunnistamiseksi.

*Audion* oli elektroniputki, joka mahdollisti radiovastaanoton vahvistamisen. De Forest kertoi siitä, ettei hän tiedä miten se toimii; se vain toimii.

Hän oli IEEE:n edeltäjän radioinsinöörien instituutin perustajajäsen.

De Forest vastaanotti IEEE:n kunniamitalin vuonna 1922 'tunnustuksena kolmielektrodisen vahvistinputken keksimisestä ja hänen panoksestaan radioon'. Vuonna 1946 hän vastaanotti Edison-mitalin 'esittelemänsä hila-ohjatun elektroniputken syvällisistä teknisistä ja sosiaalisista vaikutuksista'.

Hän kuoli Hollywoodissa vuonna 1961 ja hänet haudattiin San Fernandon lähetyskirkon hautausmaalle Los Angelesissa.

Lähteet
-------

1. ↑  Lindell, Ismo: *Sähkön pitkä historia*, s. 405–407. "Putkitriodi". Helsinki: Otatieto, 2009. ISBN 978-951-672-358-0.

Aiheesta muualla
----------------

* History Center Lee De Forest (englanninkielinen)
* National Inventors Hall of Fame's Lee De Forest (englanninkielinen)
* Lee De Forest (englanninkielinen)

* Kuvia tai muita tiedostoja aiheesta **Lee De Forest** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
Lee Chae-won
**Lee Chae-won** (hangul: 이채원; hanja: 李采洹; uudistettu latinisaatio: *I Chae-won*, s. 7. huhtikuuta 1981 Gangwon) on eteläkorealainen maastohiihtäjä. Hän on pituudeltaan 154 cm.

Lee on osallistunut neljiin talviolympialaisiin 2002–2014 sijoittuen parhaimmillaan 36:nneksi naisten 30 kilometrin vapaan hiihtotavan yhteislähtökilpailussa Sotšissa 2014. MM-kilpailuihin hän on osallistunut viidesti Oberstdorfista 2005 alkaen. Parhaimmillaan hän on ollut 47:s yhdistelmäkilpailussa Oslossa 2011.

Lee kilpaili maailmancupissa ensimmäisen kerran Kuopiossa marraskuussa 2001. Ensimmäiset maailmancupin pisteensä hän saavutti oltuaan kahdestoista Pyeongchangin 15 kilometrin yhdistelmäkilpailussa helmikuussa 2017.

Lähteet
-------

1. ↑
2. 1 2  Lee Chae-Won *sports-reference.com*.  Arkistoitu 16.12.2012. Viitattu 4.2.2017. (englanniksi)
3. 1 2 3  Lee Chae-won Kansainvälinen hiihtoliitto (FIS).  (englanniksi)
4. ↑  PyeongChang (KOR) Ladies’ Skiathlon 7.5/7.5km C/F *fis-ski.com*.  Arkistoitu 4.2.2017. Viitattu 4.2.2017. (englanniksi)
**Kriketin maailmanmestaruuskilpailut** 1983 eli World Cup oli kolmas ICC:n järjestämä maailmanmestaruusturnaus, tunnettu myös nimellä *Prudential Cup*. Kilpailut käytiin 9. -25. kesäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä. Loppuottelussa vastakkain olivat Intia ja Länsi-Intia, Intian viedessä mestaruuden lukemin 183-140.

Alkulohkot
----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ryhmä A

| Joukkue | P | Vo | Hä | Nr | RR | Pst |
| --- | --- | --- | --- | --- | --- | --- |
|  Englanti | 6 | 5 | 1 | 0 | 4.671 | **20** |
|  Pakistan | 6 | 3 | 3 | 0 | 4.014 | **12** |
|  Uusi-Seelanti | 6 | 3 | 3 | 0 | 3.927 | **12** |
|  Sri Lanka | 6 | 1 | 5 | 0 | 3.752 | **4** |

 | Ryhmä B

| Joukkue | P | Vo | Hä | Nr | RR | Pst |
| --- | --- | --- | --- | --- | --- | --- |
|  Länsi-Intia | 6 | 5 | 1 | 0 | 4.308 | **20** |
|  Intia | 6 | 4 | 2 | 0 | 3.870 | **16** |
|  Australia | 6 | 2 | 4 | 0 | 3.808 | **8** |
|  Zimbabwe | 6 | 1 | 5 | 0 | 3.492 | **4** |

 |

Mitaliottelut
-------------


|  |  |  |  |
| --- | --- | --- | --- |
|   | Välierät |  | Loppuottelu |
|   |   |   |   |   |   |   |
|  |  |  |
|  |   Englanti | 213 |   |
|  |   Intia | **217**/4 |   |
|  |   |
|  |  |  |
|  |   |   |   Intia | **183** |
|  |   |   Länsi-Intia | 140 |
|  |  |
|  |  |
|  |  |
|  |  |  |
|  |   Pakistan | 184/8 |  |
|  |   Länsi-Intia | **188**/2 |   |  |

Lähteet
-------

* Cricket World Cup 1983 Cricinfossa.
Nyan Cat
**Nyan Cat** on huhtikuussa 2011 Internet-ilmiöksi noussut YouTube-video. Videossa on iloinen värikkään sateenkaaren peräänsä jättävä harmaan vaaleanpunainen kissa, ja taustalla soi japanilainen popmusiikki. Video oli YouTuben viidenneksi katsotuin vuonna 2011. Kissan kehona on Pop-Tarts-leivonnainen.

Alkuperä
--------

### GIF-animaatio

2. huhtikuuta 2011 25-vuotias texasilainen Christopher Torres julkaisi omalla www-sivustollaan GIF-animaation kissasta. Myöhemmin Christopher teki lisäyksiä kissaan LiveStream-keskustelujen pohjalta.

### Musiikki

MusiikkinäytteetNyanyanyanyanyanyanyan7 sekunnin ääninäyte kappaleestaÄänitiedostojen kuunteluohjeet

Alkuperäisen version kappaleesta latasi "daniwell"-niminen käyttäjä japanilaiselle Nico Nico Douga -videosivustolle. Sittemmin samaisella sivustolla oleskeleva käyttäjä "Momo Momo" remiksasi kappaleen lisäten siihen toistuvan sanan *nyan*. Japanissa *nyan* on kissan ääntelyä tarkoittava onomatopoeia. Kappaleen lauluraita on tehty Vocaloid-ohjelman tapaisella Utau-laulusyntetisaattorilla. Yleisen harhaluulon mukaan laulu on tehty käyttäen Hatsune Mikun (初音ミク) ääntä vaikka laulun äänenä on Momo Momone (桃音モモ). Pelkästään laulu "Nyanyanyanyanyanyanyan" on alun perin Mikun.

### Video

Myöhemmin YouTuben käyttäjä "saraj00n" yhdisti GIF-animaation, Nico Nico Douga -sivustolla sijainneen äänitiedoston ja julkaisi videon YouTubessa 5. huhtikuuta. Kolme päivää myöhemmin GIF-animaation luoja Christopher Torres nimesi kissan Nyan Catiksi. Video sai suosiota hetkessä ja nousi Youtuben viidenneksi katselluimmaksi videoksi vuonna 2011.

Lähteet
-------

1. ↑  Nyan Cat / Pop Tart Cat *Know Your Meme*. Viitattu 26.10.2011. (englanniksi)
2. ↑  YouTube: Most Viewed YouTube Videos of 2011 *youtube.com*. Viitattu 22.2.2012. (englanniksi)

Aiheesta muualla
----------------

* Nyan Cat
* Alkuperäinen video YouTubessa
**Leprechaun** on yhdysvaltalainen kauhukomedia, joka sai ensi-iltansa 8. tammikuuta 1993. Elokuvan ohjasi Mark Jones. Elokuva on saanut viisi jatko-osaa ja yhden uudelleenfilmatisoinnin.

Juoni
-----

Elokuva alkaa, kun Daniel O'Grady palaa kotiin Irlannin matkaltaan mukanaan kultakolikoita, jotka hän hankki pahalta Leprechaunilta. Hänen tietämättään Leprechaun on kuitenkin piilotellut yhdessä hänen matkalaukuistaan. Leprechaun tulee laukusta ulos ja tappaa Danielin vaimon. Haudattuaan kultakolikot Daniel huomaa Leprechaunin kellarissa ja yrittää tappaa sen neliapilalla. Hän onnistuu lukitsemaan sen laatikkoon, mutta yrittäessään sytyttää laatikkoa tuleen, hän saa aivohalvauksen ja Leprechaun jää laatikkoon vangiksi.

Kymmenen vuotta myöhemmin vuonna 1993, J.D. Redding ja hänen tyttärensä Tory vuokraavat maalaistalon kesäksi. Paikalle tulevat myös Nathan Murphy, hänen pikkuveljensä Alex sekä Ozzie Jones. Kun Ozzie lähtee käymään kellarissa, hän kuulee Leprechaunin avunhuutoja laatikosta. Hän ottaa neliapilan pois laatikon päältä, jolloin Leprechaun pääsee vapaaksi. Myöhemmin Ozzie yrittää selitellä muille, että hän olisi nähnyt Leprechaunin, mutta häntä ei uskota. Leprechaun alkaa vainota heitä saadakseen kultakolikkonsa takaisin.

Rooleissa
---------

|  |  |  |
| --- | --- | --- |
|  Warwick Davis  | … |  Leprechaun
  |
|  Jennifer Aniston  | … |  Tory Redding
  |
|  Ken Olandt  | … |  Nathan Murphy
  |
|  Mark Holton  | … |  Ozzie Jones
  |
|  Robert Hy Gorman  | … |  Alex Murphy
  |
|  David Permenter  | … |  Deputy Tripet
  |
|  William Newman  | … |  Sheriffi Cronin
  |
|  Shay Duffin  | … |  Dan O'Grady
  |
|  Pamela Mant  | … |  Herra O'Grady
  |
|  John Sanderford  | … |  J. D. Redding
  |

Aiheesta muualla
----------------

* Elokuva Rotten Tomatoesissa (englanniksi)
**Stefan "Skuggan" Nilsson** (s. 5. huhtikuuta 1968 Luulaja) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta MM-kilpailuissa vuosina 1993, 1995 ja 1997, ja kaikilla kerroilla Ruotsi sijoittui hopealle. Hän edusti kotimaassaan Luleå HF:ää kausina 1984–1998 ja 2001–2004. Hän edusti itävaltalaista Klagenfurter AC:tä kausina 1998–2000 ja sveitsiläistä HC La Chaux-de-Fondsia kaudella 2000–2001. NHL-seura Washington Capitals varasi Nilssonin vuoden 1986 varaustilaisuuden kuudennella kierroksella 124. varausvuorolla mutta Nilsson ei koskaan pelannut NHL:ssä.

Pelaajauransa jälkeen Nilsson on toiminut Luleå HF:ssä nuorten joukkueen päävalmentajana sekä edustusjoukkueessa apuvalmentajana, kaudella 2016–2017 päävalmentajana ja sen jälkeen general managerina.

Lähteet
-------

1. 1 2 3  Stefan Nilsson *Eliteprospects*. Viitattu 6.6.2020. (englanniksi)
2. 1 2  Ek, Mattias: "Skuggan" om beslutet i Luleå Hockey: "Hoppas få jobba kvar i många år" *HockeyNews*.  12.6.2019. Viitattu 6.6.2020. (ruotsiksi)
3. ↑  Stefan Nilsson *HockeyDB*. Viitattu 6.6.2020. (englanniksi)
Klytaimestra murhan jälkeen. John Collier, 1882.
**Klytaimestra** (m.kreik. Κλυταιμήστρα, *Klytaimēstra*) tai **Klytaimnestra** (Κλυταιμνήστρα, *Klytaimnēstra*; lat. *Clytemnestra*) oli kreikkalaisessa mytologiassa Tyndareuksen ja Ledan tytär ja Agamemnonin puoliso.

Tarinoita Klytaimestrasta
-------------------------

Klytaimestran äiti synnytti kaksi munaa Zeuksen maattua tämän kanssa joutsenen hahmossa. Näistä syntyivät myös Klytaimestran sisarukset: Zeuksen siittämät Polydeukes ja Helena ja Tyndareuksen siittämä Kastor.

Klytaimestran ensimmäinen aviomies oli Tantalos, jonka kuningas Agamemnon surmasi. Tämän jälkeen Klytaimestrasta tuli Agamemnonin puoliso. Suhteesta syntyivät lapset Ifigeneia, Elektra, Khrysothemis ja Orestes.

Agamemnon johti kreikkalaisten joukkoja Troijan sotaan. Heidän alustensa juututtua Auliin satamaan Agamemnonin tapettua Artemiille pyhitetyn hirven, ja jumalattaren kostettua nostamalla myrskyn, Agamemnon lähetti Kalkhaan neuvosta hakemaan tyttärensä Ifigeneian uhrattavaksi jumalille sovitusuhrina. Vaimolleen hän valehteli tarvitsevansa tytärtään antaakseen hänet Akhilleukselle palkkioksi palveluksistaan. Tämän teko toimi osittaisena motiivina Klytaimestralle murhata puolisonsa.

Sotaretken aikana Klytaimestra aloitti suhteen Agamemnonin serkun Aigisthoksen kanssa, minkä seurauksena syntyi Erigone. Yhdessä nämä suunnittelivat kuninkaan murhaamista kun tämä palaisi. Sodan päätyttyä Agamemnon palasikin takaisin, mutta hänellä oli mukanaan Kassandra, jonka hän oli ottanut rakastajattarekseen retken aikana. Saavuttuaan palatsiin Agamemnon osallistui pitoihin Kassandran odottaessa ulkopuolella vaunuissa, jolloin Klytaimestra toteutti suunnitelmansa ja murhasi miehensä sotkettuaan hänet ensin kiinni vaatekappaleeseen.

Kassandra, jolla oli ennustamisen lahja, näki rakastajansa ja oman murhansa ennalta, mutta ei onnistunut saamaan apua; Apollon oli kironnut hänet niin, ettei kukaan uskoisi hänen ennustuksiaan. Juostuaan palatsiin Klytaimestra murhasi hänetkin.

Agamemnonin kuoleman jälkeen Aigisthos nousi valtaistuimelle ja hallitsi Klytaimestran kanssa. Lopulta molemmat saivat kuitenkin surmansa Agamemnonin pojan, Oresteen, kädestä, joka näin kosti isänsä kuoleman.

Lähteet
-------

* Castrén, Paavo & Pietilä-Castrén, Leena: *Antiikin käsikirja*. Helsingissä: Otava, 2000. ISBN 951-1-12387-4.

### Viitteet

1. ↑  Castren & Pietilä-Castren 2000, s. 267

Aiheesta muualla
----------------

* Kuvia tai muita tiedostoja aiheesta **Klytaimestra** Wikimedia Commonsissa
**Elias Anttila** (11. huhtikuuta 1915 Kojonmaa, Loimaa – 1996) oli suomalainen itseoppinut kuvanveistäjä.

Kojonmaan Anttilan torpassa syntyneen Elias Anttilan vanhemmat olivat Juho Kustaa Myllymäki ja Iida Pauliina o.s. Suvitie. Perhe otti sukunimekseen Anttila torppansa mukaan. Elias oli 9-lapsisen perheen nuorin. Hänen äitinsä kuoli 1918 espanjantautiin. Elias oppi lukemaan jo kotona ja harrasti muun muassa savipatsaiden muotoilua. Hän ei lahjoistaan huolimatta päässyt jatkamaan opintojaan oppikoulussa tai taidealan oppilaitoksissa.

Elias Anttila oli aluksi työssä kotitilallaan ja toimi sitten ankkurintekijänä Ferrarian tehtailla. Pääosan elämästään yli 30 vuotta hän oli öljy-yhtiö Shellin palveluksessa Loimaalla alkaen vuodesta 1937. Sotavuosina Anttila oli komennettuna Rovaniemellä Shellin huoltoasemalla ja hän loukkasi täällä selkänsä onnettomuudessa niin pahoin että joutui pitämään siitä lähtien hankalia tukiliivejä.

Elias Anttila: *Onkipoika* (pronssi, 1962)
Anttila käytti realistisissa näköisveistoksissaan aiheina usein eläimiä kuten ilvestä, metsoa ja karhua. Hän sai 1960-luvulla oman ateljeen Loimaalla sijaitsevan omakotitalonsa ulkorakennukseen. Anttila teki muistomerkkejä tilaustyönä pääasiassa Loimaan seudulle mutta myös muualle Suomeen. Hän teki myös mitaleja ja harrasti runonlausuntaa. Anttila itse piti päätyönään pronssiveistosta *Onkipoika*, joka oli ensimmäinen Loimaalle hankittu varsinainen julkinen taideteos. Se paljastettiin 5. heinäkuuta 1962.

Anttila oli 1948 perustetun *Loimaan taiteenystävien* perustajajäseniä ja *Loimaan Taideseuran* kunniajäsen.

Teoksia
-------

* *Onkipoika*: pronssipatsas. Vesikosken Sähkölaitos, Loimaa 1962, nykyisin Loimaan Kaupunginkirkon puistossa.
* *Kisailevat karhunpennut* eli *Voimalinja*. Vesikosken Sähkölaitos, Loimaa
* *Loimaan Karhu*.
* *Loimaan Ilves*. Loimaan kaupungintalo 1973
* *Väinö Kolkkalan pronssipatsas*. Hirvikosken kirjasto
* *Unohdettujen vainajien muistomerkki*, toiselta nimeltään *Rukoileva enkeli*. Loimaan hautausmaa
* *Entisen kaupunginkirkon muistolaatta*. Loimaan keskuspuisto
* *Mannerheim-ristin ritari Viljo Laakson hautamuistomerkki. Renko*

Lähteet
-------

1. 1 2  Loimaan Taidemuseo : Tietoja taiteilijoista : Elias Anttila
2. ↑  Loimaan Taidemuseon Kuivurigalleria : Elias Anttila 2008
La Cabañan linnoitus Havannassa
**La Cabanã**, viralliselta nimeltään **Fortaleza de San Carlos de la Cabaña**, on vanha espanjalaishallinnon aikainen linnoitus Havannassa Kuubassa. Sen rakennustyöt aloitettiin 1763 kuningas Kaarle III:n aikana ja saatiin päätökseen 1774, jolloin se oli uuden maailman suurin sotilaallinen rakennelma.

Espanjalaiset ja myöhemmin kuubalaiset käyttivät linnoitusta vankilana. Kuuban vallankumouksen jälkeen tammikuussa 1959 Che Guevara nimitettiin linnakkeen komentajaksi. Seuraavien viiden kuukauden aikana (2.1.1959–12.6.1959) Guevara valvoi ja toteutti linnakkeessa oikeudenkäyntejä ja teloituksia, joissa syytettiin ja tuomittiin entisiä Batistan hallinnon virkamiehiä ja salaisen poliisin kommunisminvastaisen jaoston (BRAC) jäseniä.

La Cabanã on nykyään osa laajempaa historiallista puistoa, johon kuuluu myös läheinen El Moron linnoitus. Linnoituksessa on useita museoita, jotka ovat avoinna turisteille.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **La Cabaña**.
* La Cabañan historiikki (Arkistoitu – Internet Archive)
Pablo Escobar
**La Catedral** oli Kolumbiassa Medellínin kaupungissa sijainnut vankila, joka rakennettiin huumeparoni Pablo Escobarin käskystä vuonna 1991. Escobar teki Kolumbian hallituksen kanssa sopimuksen, jonka mukaan hän antautuisi ja istuisi viisi vuotta itse rakennuttamassaan vankilassa eikä häntä luovutettaisi Yhdysvaltoihin. Escobar sai myös itse valita vankilan vartijat.

Vankilaa kutsuttiin usein "Hotel Escobariksi" tai "Club Medellíniksi" sen sisältämien ylellisyyksien vuoksi. Se sisälsi muun muassa jalkapallokentän, baarin, porealtaan sekä vesiputouksen.

PBS:n mukaan Kolumbian hallitus antoi Escobarin jatkaa huumeiden salakuljetusta La Catedralista käsin. Hallitus kuitenkin päätti siirtää Escobarin normaaliin vankilaan, kun neljä hänen miestään kidutettiin ja tapettiin La Catedralissa. Escobar kuitenkin kieltäytyi ja vuoden sekä yhden kuukauden jälkeen hän pakeni vankilasta.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:La Catedral
**John (Juhani, Johan) Nummivuori** (25. kesäkuuta 1879 – 1969) oli amerikansuomalainen liikkeenhoitaja ja osuustoimintamies.

Suomessa liiketaloutta opiskellut Nummivuori muutti Yhdysvaltoihin vuonna 1902. Hän työskenteli *Työmiehen* taloudenhoitajana vuosina 1907–1914 ja toimi lehden johtokunnan jäsenenä vuosina 1918–1922. Nummivuori oli perustamassa amerikansuomalaista Keskusosuuskuntaa vuonna 1917 ja työskenteli sen ensimmäisenä liikkeenhoitajana vuoteen 1922. Myöhemmin Nummivuori työskenteli osuuskuntien liikkeenhoitajana East St. Louisissa, New Yorkissa, Oregonin Astoriassa ja Massachusettsin Norwoodissa. Hän oli Cooperative League -yhteistyöelimen johtaja vuosina 1921–1924. Jäätyään eläkkeelle Nummivuori asui pienellä sitrusfarmilla Kaliforniassa.

Lähteet
-------

1. 1 2  Angevine, Erma: *In League with the Future*, s. 56. Chicago: Cooperative League of USA, 1959. Teoksen verkkoversio.
2. ↑  *Lehtipaja: Työmiehen neljännesvuosisatajulkaisu*, s. 133. Superior, Wisconsin: Työmies Society, 1928. Teoksen verkkoversio.  (Arkistoitu – Internet Archive)